Auronin historia - Auron\nLahden Fysteam perustetaan. Perustajina ovat Sirkka Korkeela ja Ritva Huttunen.\nLiisa Kuusisto perustaa Tikkurilan Fysikaalisen Hoitolaitoksen yhtiökumppaninsa kanssa. Vuonna 1982 hän laajentaa toimintaa perustamalla Myyrmäen Fysikaalisen Hoitolaitoksen ja Vantaan Fysioterapia Oy:n, johon edellä mainitut yritykset yhdistetään. Yritys toimii uranuurtajana aktiivisen fysioterapiamuodon kehittäjänä aloittamalla vuonna 1986 liikuntaryhmät ja terapeuttisen kuntosalitoiminnan. Tässä yhteydessä toimipisteiden nimet muutetaan Tikkurilan ja Myyrmäen Kuntoasemiksi.\nSirkku Paljakka-Parkkila ostaa Lahden Fysteamin. Yritys kasvaa ja monipuolistuu kehittäen uusia toimintamuotoja. Palveluvalikoimaa laajennetaan toiminta- ja puheterapiaan vuosina 1993–1994. Tämän jälkeen yritys pystyy tarjoamaan laaja-alaista, monipuolista neurologista kuntoutusta.\nMartti Palo perustaa OMT Keskuksen Markku Paatelman ja kahden muun OMT terapeutin kanssa. Markku Paatelma saavuttaa arvostusta OMT-terapeuttien kouluttajana. Vuonna 2006 Markku Paatelma nimitetään Suomen Fysioterapeuttiliiton toimesta tule-fysioterapian erikoisasiantuntijaksi.\nLiisa Kuusisto palkintaan Vantaan Yrittäjät ry:n myöntämällä Vuoden Vantaalainen Yrittäjä -palkinnolla.\nSirkku Paljakka-Parkkila saa Fysi ry:n myöntämän Vuoden Fysioterapiayrittäjä -palkinnon.\nMarkku Paatelma saa Suomen Fysioterapeuttiliiton kultaisen ansiomerkkin toiminnasta tule-fysioterapian merkittävänä kouluttajana ja kehittäjänä.\nSirkku Paljakka-Parkkila palkitaan Lahden Yrittäjien toimesta vuoden yrittäjäpalkinnolla.\nLahden Fysteam, Vantaan Fysioterapia ja OMT Keskus yhdistyvät ja syntyy Suomen suurin fysioterapia-alan yritys nimeltään Top Clinics Rehab. Yritys panostaa voimakkaasti hoitomittausmenetelmien kehittämiseen ja teknologiaan. Toimintaterapia nousee merkittäväksi osa-alueeksi. Sirkku Paljakka-Parkkila nimitetään yhtiön toimitusjohtajaksi.\nYritys perustaa sopimusklinikkaverkoston yhdessä 40 alan yrityksen kanssa. Yhteistyötä kehitetään ja TCR saa ensimmäisiä valtakunnallisia asiakkaita.\nYritys perustaa Vääksyyn Tallukka-hotellin yhteyteen viidennen toimipisteen. Markku Paatelma saa Fysi ry:n myöntämän Vuoden Fysioterapiayrittäjä – palkinnon.\nPanu ja Tiina Kuusisto ostavat TCR Oy:n osakekannan. Yritys panostaa arvoketjun kehittämiseen ja laatusertifiointiin. Yrityksen nimi vaihtuu Auroniksi. Yrityksessä on 55 työtekijää ja 13 ammatinharjoittajaa. Sirkku Paljakka-Parkkila jatkaa yhtiön toimitusjohtajana. Yritys tekee ketjumaisesti yhteistyötä noin 45 laatukriteerit täyttävän yrityksen kanssa muodostaen Auron-ketjun, jolla on joulukuussa 2009 64 toimipistettä ja satoja terapeutteja ympäri Suomea.\nAuron ketju jatkaa laajenemistaan ja vuoden lopussa sillä on 75 toimipistettä ympäri Suomen. Palvelukonsepti saa osakseen mielenkiintoa ja Auron solmii useita merkittäviä asiakkuuksia valtakunnallisten toimijoiden kanssa. Esimerkiksi Vahinkovakuutusyhtiö If keskittää kuntoutuspalveluiden ostojansa Auron-ketjuun. Yhteistyö liikuntakeskus SATS:n kanssa alkaa osana Auronin tavoitetta inhimillistää fysioterapiapalveluita.\nAuron Oy siirtyy uuteen aikakauteen, kun Panu Kuusisto nimitetään yhtiön toimitusjohtajaksi 1.3.2011 alkaen.\nAuron ketju laajenee edelleen. Toimipisteitä on vuoden lopussa 117. Yritys positioituu entistä selvemmin neutraaliksi ydinosaamiseensa keskittyväksi toimijaksi. Ketju saa useita merkittäviä asiakkuuksia ja alkaa tehdä maanlaajuista yhteistyötä useamman lääkärikeskuksen kanssa.


Ehdokas Kemppaisen vaalisivut – Äänestä Kemppainen valtuustoon numerolla 5\nEhdokas Kemppaisen vaalisivut\nÄänestä Kemppainen valtuustoon numerolla 5\nAntti Kemppainen, 37 vuotta\nAnna äänesi numerolle 5.\nNäyttelijä, teatteriohjaaja ja yrittäjä\nOlen politiikkaa aktiivisesti seuraava kaupunkilainen, isä, yrittäjä ja intohimoinen teatterin tekijä.\nHalusin lähteä ehdolle kuntavaaleissa, koska katson, että Hämeenlinnan kulttuurielämä tarvitsee puolestapuhujan, jolla on kokemusta niin taiteilijuudesta kuin sen tuottamisesta. Vasemmisto puolueena on myös lähinnä minun omaa arvomaailmaani. Ihmisistä on pidettävä huolta, myös niistä joille elämä ei ole näyttänyt parhaita puoliaan.\nKemppainen YLEn Vaalikoneessa\nKemppainen HS:n Vaalikoneessa\nKemppainen IS:n Vaalikoneessa\nOlen 37 – vuotias, teatterintekijä ja isä. Perheeseeni kuuluu puolisoni lisäksi 6, 10 ja 12 vuotiaat lapset ja asumme Asemantakana.\nHämeenlinnassa olen aina pitänyt sen kompaktista koosta: etäisyydet ovat lyhyet, ruuhkia ei ole ja tarvittavat palvelut löytyvät useimmiten kävelymatkan päässä. Täällä on helppo asua.\nSaadakseen kulttuurialalla leivän pöytään on pidettävä monta rautaa tulessa yhtä aikaa: näyttelen, ohjaan, kirjoitan ja tuotan teatteria. Yritykseni Hurja Tuotanto on toiminut yli kymmenen vuotta. Tällä hetkellä työskentelen tässä kaupungissa Hämeen Kuninkaallisessa Nukketeatterissa näyttelijänä, ohjaajana, tuottajana ja käsikirjoittajana, Arx-stage teatteriryhmän ohjaajana sekä Tuulimylly Teatterin tuottajana ja ohjaajana. Eikä pidä unohtaa Leppäkosken Voiman näytelmäryhmän ohjaustyötä.\nMinun kaupunkini panostaisi koulutukseen, homerakennusten korjaamiseen, taiteeseen ja kulttuuriin sekä lisäisi toimia, joilla sosiaalista epäoikeudenmukaisuutta voitaisiin vähentää. Minun kaupunkini kehittäisi päivähoitoa sitä rajaamatta ja toimintaa karsimatta. Eikä pahitteeksi olisi ulkotekojään rakentaminen Pullerille.\nKuntapolitiikka on kiinnostavaa ja merkityksellistä, koska siellä päätetään meidän arkisista asioistamme. Olemalla mukana voin olla vaikuttamassa kaupungin tulevaisuuteen. Aion olla vahvasti taiteen ja kulttuurin puolestapuhuja.\nKaupunkimme tarvitsee selkeän suunnitelman ja yhdessä tekemisen hengen kulttuuritoimintaan. Kaupunkimme vahvuus on hyvät taiteen ja kulttuurintekijät, jotka voisivat pelastaa tämän kaupungin totaaliselta hiipumiselta. Tunnen hyvin kaupungin kulttuurikentäntekijöitä monelta alalta, niin itse tekijänä kuin kuluttajana joten minulla on hyvät edellytykset myös viedä asioita eteenpäin.\nPerheellisenä olen myös huolissani päivähoitoon kohdistuvista muuutospaineista. Paineita tulee monelta taholta, päiväkoteja halutaan keskittää, ostopalveluita lisätä, ryhmäkokoja kasvattaa ja subjektiivista päivähoito-oikeutta supistaa. Turvallinen ja hyvä työympäristö hoitajille takaa tyytyväiset lapset, joten ei kasvateta ryhmäkokoja eikä rajata oikeutta vain työssäkäyville.\nOlen huolissani myös kouluverkkoon kohdistuvista muutospaineista. Homekoulut ja laitokset tulee korjata välittömästi kuntoon eikä kouluverkkoa tule enempää keskittää.\nHämeenlinna on profiloitunut lapsiystävällisenä kaupunkina, joten miksi se ei voisi oikeasti olla sitä panostamalla opetukseen, kiinnittämällä huomiota ryhmäkokoihin ja tarjota lähikouluja ja päiväkoteja keskittämisen sijaan.\nToisen ja kolmannen asteen koulutuspaikkoja pitäisi lisätä tai ainakin pitää ennallaan. Nuoret tuovat kaupunkiin elinvoimaa: jos kaikki mielenkiintoiset koulutusmahdollisuudet häviävät, menetämme myös nuoret.\nKulttuuri, koulutus, lähikoulut ja päiväkotien pienryhmät voisivat olla meille vetovoimatekijä iänikuisen asuntotuotannon lisäämisen ja toriparkkikeskustelun sijaan.\nEnnaltaehkäisevään työhön tulisi panostaa huomattavasti nykyistä enemmän.\nOlen päässyt tutustumaan työttömien asemaan ja arkeen maamme byrokratiaviidakossa Tuulimylly Teatterin osallistujien kautta. Voin vakuuttaa että heidän kohtelunsa ei aina ole ihmisarvoista. On käsittämätöntä kuinka paljon ihmisiä voidaan kyykyttää tässä maassa.\nKaupungissamme on tehty myös hyviä asioita työttömien tilanteen parantamiseksi esimerkiksi OVAT ryhmien muodossa. Ryhmissä työttömät pääsevät osallistumaan itse tekijöinä, niin liikunta – kuin taidetoimintaan. Monien työkyky ja työkunto on saatu näiden avulla kohennettua. Uskon, että Hämeenlinnan kehittämästä OVAT -mallista puhutaan vielä tulevaisuudessa myös muissa kaupungeissa.\nJulkaistu 18.2.2017 8.3.2017\nJulkaistu 18.2.2017 5.4.2017\nHyrrä lehden haastattelu 4.4.2017\nHämeenlinna Yrittäjien Hyrrä-lehti kävi haastattelemassa minua kuntavaalien tiimoilta. Kysymykset ja vastaukset luettavissa myös täältä linkistä.\nJulkaistu 18.2.2017 12.3.2017\nKulttuuri ja laadukas opetus ovat tärkeitä vetovoimatekijöitä\nTämän viikonlopun Hämeenlinnan Kaupunkiuutisissa oli AP Sarjannon tekemä haastattelu minusta vasemmiston ehdokkaana kuntavaaleissa. Juttusarjassa haastatellaan joka puolueesta yhtä ehdokasta ja arpaonni oli suosinut minua. Haastattelu tehtiin Pyöräverstaan kahvilassa hyvässä hengessä. Keskustelua riitti erityisesti kulttuuripolitiikasta ja kaikeahan ei tietysti mahtunut tuohon muuten niin mainioon juttuun. Juttu luettavissa täältä Kaupunkiuutisten verkkolehdestä.


Suomen Poliisijärjestöjen Liitto SPJL: Ukrainan sota tuo paineita sisäisen turvallisuuden ylläpitoon - Akava\nAkava / Uutisia Akavan liitoista / Suomen Poliisijärjestöjen Liitto SPJL: Ukrainan sota tuo paineita sisäisen turvallisuuden ylläpitoon\nSuomen Poliisijärjestöjen Liitto SPJL: Ukrainan sota tuo paineita sisäisen turvallisuuden ylläpitoon\n”Me sisäisen turvallisuuden ammattilaiset tiedämme, etteivät nämä ”vanhat uhat” ja arjen rikollisuus ole minnekään kadonneet, vaikka uusia uhkia syntyykin. Siksi on hämmentävää, että sisäisen turvallisuuden haasteista osana kokonaisturvallisuutta ei enää juuri puhuta, vaan keskustelu painottuu vain ulkoiseen turvallisuuteen”, Sevander sanoo.\n”Jos huoli pakolaisten hyväksikäytöstä realisoituu tai jos Suomessakin nähdään joskus ”pieniä vihreitä miehiä”, niin kenen vastuulla on puuttua asiaan ja turvata niin suomalaisia kuin täältä turvaa hakeneitakin? Se vastuu on ensisijaisesti poliisilla”, Sevander muistuttaa.\n”Lisäksi oikeuslaitoksella on jo nyt huomattava koronavelka purettavana, ja kaikki sisäisen turvallisuuden ammattilaiset ovat venyneet koronan aikana. Nyt on tärkeää varmistaa, että uusien uhkien ilmaantuessa heidän toimintaedellytyksensä ja työssä jaksamisensa turvataan.”\nSPJL:n valtuusto on koolla Joensuussa 5.—6.5.\nSPJL:n valtuuston puheenjohtaja Tomi Sevander, puh. 050 307 1362\nSPJL:n puheenjohtaja Jonne Rinne, puh. 050 399 8795\nSuomen Poliisijärjestöjen Liitto SPJL on maan suurin poliisin, oikeushallinnon ja Hätäkeskuslaitoksen ammattilaisten etuja ajava järjestö. Liiton jäsenyhdistyksiin kuuluu noin 11 000 poliisissa, oikeushallinnon alalla, Suojelupoliisissa, hätäkeskuksissa ja Maahanmuuttovirastossa työskenteleviä ammattilaisia.


Koronarokotuksia koskevat tiedotteet - Salo\nEtusivuKoronavirus Koronarokotuksia koskevat tiedotteet\nKoronarokotuksia koskevat tiedotteet\nKoronarokotusten ajanvaraus supistuu heinäkuun alusta\nKoronarokotusten ajanvaraus supistuu Salossa 1.7.2022 alkaen. Ajanvaraukseen (02 772 3605) voi soittaa maanantaisin ja tiistaisin klo 8-14. Ajanvaraus toimii takaisinsoittojärjestelmällä. Ajan voi varata myös sähköisesti osoitteessa salo.terveytesi.fi. Rokotuksen voi hakea myös ilman ajanvarausta Saktan rokotuspisteestä (Karjalankatu 2-6, Salo) maanantaisin klo 10-19 ja tiistaisin klo 8-15.\nSuositus viidennestä koronarokotuksesta\nTerveyden ja hyvinvoinnin laitos (THL) suosittelee viidensiä koronarokoteannoksia niille 12 vuotta täyttäneille, joiden immuunipuolustus on voimakkaasti heikentynyt. Tehosteannoksen voi saada, kun neljännestä annoksesta on kulunut vähintään neljä kuukautta. Koronavirustartunta vastaa yhtä rokoteannosta, joten taudin sairastanut neljästi rokotettu ei tarvitse viidettä annosta tässä vaiheessa. Voimakas immuunipuutteisuus tarkoittaa, että ihmisellä on synnynnäinen immuunipuutos, immuunipuolustusta heikentävä sairaus tai […]\nSuositus neljänsistä koronarokotuksista laajenee\nTerveyden ja hyvinvoinnin laitos (THL) on laajentanut suositustaan neljänsistä koronarokotuksista tästä päivästä alkaen. Uuden suosituksen mukaan 70–79-vuotiaille riskiryhmään 1 ja 2 kuuluville henkilöille suositellaan neljättä rokotetta, kun kolmannesta rokotteesta on kulunut vähintään 3 kuukautta. Riskiryhmä 1: Elinsiirto tai kantasolusiirto Aktiivisessa hoidossa oleva syöpätauti Vaikea puolustusjärjestelmän häiriö Vaikea krooninen munuaissairaus Vaikea krooninen keuhkosairaus Lääkehoitoinen tyypin 2 […]\nSuositus neljännestä koronarokotteesta laajenee hieman\nTerveyden ja hyvinvoinnin laitos (THL) suosittelee neljännen koronarokoteannoksen antamista myös niille iäkkäille, jotka ovat järjestetyn kotihoidon tai omaishoidon piirissä sekä muillekin iäkkäille, joiden terveys ja toimintakyky ovat heikentyneet. Aikaisemman suosituksen mukaisesti neljättä koronarokotetta suositeltiin 12 vuotta täyttäneille vakavasti immuunipuutteisille, 80 vuotta täyttäneille ja kaikille hoivakodeissa asuville iäkkäille. Neljäs koronarokote voidaan antaa, kun kolmannesta annoksesta on […]\nKoronanäytteenotto sunnuntaisin jatkuu huhtikuussa\nAjan ja lähetteen näytteelle saa soittamalla koronapuhelimeen 02 7723023 sunnuntaina klo 8-16. Pääsiäisenä näytteenotto on mahdollista pääsiäissunnuntaina 17.4.2022, muina pääsiäisen pyhäpäivinä ei ole näytteenottoa. Koronarokotusten osalta Saktan rokotuspiste on suljettuna ajalla 15.–18.4.2022.\nSalossa neljäs koronarokote kaikille 80 vuotta täyttäneille\nTerveyden ja hyvinvoinninlaitos (THL) suosittelee neljänsiä rokoteannoksia kaikille 80 vuotta täyttäneille sekä iäkkäiden hoivakodeissa asuville. Salossa rokotteen voivat saada kaikki 1942 ja aiemmin syntyneet sekä hoivakotien asukkaat. Neljäs koronarokote voidaan antaa, kun kolmannesta annoksesta on kulunut vähintään kolme (3) kuukautta. Jos 80 vuotta täyttänyt tai iäkkäiden hoivakodissa asuva on saanut kaksi rokoteannosta ja sairastanut koronataudin, […]\nSalossa ensimmäinen ja toinen koronarokotus mahdollista saada uudella Nuvaxovid-rokotteella\nSalossa on nyt mahdollista saada koronarokotus Nuvaxovid-rokotteella. Rokotetta suositellaan henkilöille, joille ei voida antaa mRNA- tai adenovirusvektorirokotetta. Myös muut voivat halutessaan rokottautua Nuvaxovidilla. Nuvaxovid-rokote voidaan antaa 18 vuotta täyttäneille ja sitä vanhemmille. Perusrokotussarjaan kuuluu 2 rokotusta ja Suomessa suositeltu annosväli on 6–12 viikkoa. Rokotetta voidaan myös käyttää poikkeustapauksissa kolmantena rokotuksena, mikäli muut koronarokotteet eivät lääketieteellisistä syistä […]\nKORJATTU 20.1.2022 klo 18.00 Saktan rokotepisteen tammikuun aukioloaikoja Salossa on tästä päivästä (20.1.) alkaen mahdollista saada myös kolmas koronarokotus ilman ajanvarausta. Kolmannen koronarokotuksen saavat kaikki 18 vuotta täyttäneet. Alle 18-vuotiaista ainoastaan 12-17-vuotiaat voimakkaasti immuunipuutteiset saavat kolmannen rokotusannoksen. Voimakkaasti immuunipuutteisille 12 vuotta täyttäneille suositellaan kolmatta annosta, kun toisesta annoksesta on kulunut vähintään 2 kuukautta. 60 vuotta […]\nSalon kaupungin koronatilanne on hyvin samantyyppinen kuin muuallakin Varsinais-Suomessa ja käytännössä koko maassa. Ilmaantuvuus on voimakkaassa nousussa, koronatestien positiivisuusprosentti on korkea ja suurin osa tartunnoista on omikronvariantin aiheuttamia. Salossa tartunnan jäljitys on ruuhkautunut, mutta koronatestiin pääsee tällä hetkellä saman tai seuraavan päivän aikana. Koronarokotusaikoja on lisätty niin, että myös tiistaisin ja torstaisin rokotetaan klo 19 […]\nSaktan koronarokotuspisteellä häiriö loppiaisena\nLoppiaisena 6.1.2022 Saktan koronarokotuspiste oli suljettuna. Inhimillisestä erehdyksestä johtuen rokotuspisteen sähköisellä lukituksella toimivat ovet olivat kuitenkin avoinna normaalin torstaipäivän aikataulun mukaisesti. Myöskään rokotustiedotteissa ei oltu kerrottu, että loppiaisena ei anneta rokotuksia. Tästä johtuen loppiaisena Saktan rokotuspisteellä on käynyt asiakkaita. Kaupunki sai tiedon tapahtuneesta eilen (6.1.) Saktaan tulleelta kuntalaiselta, joka soitti paikalle terveydenhuollon henkilökuntaan kuluvan henkilön. […]\nKoronatestaus ja koronarokotukset Salossa\nKORJATTU klo 16.20 5-11-vuotiaiden rokotusväli on 6 viikkoa Tammikuussa ajanvarauksen ja lähetteen koronanäytteelle saa myös sunnuntaisin klo 8-16 numerosta 02 772 3023. Arkisin maanantaista perjantaihin ajan ja lähetteen koronanäytteenottoon saa oman terveysaseman ajanvarauspuhelimesta. Salon haastavan koronatilanteen vuoksi jäljitystyö on edelleen ruuhkautunut. Jos koronatestin tulos on positiivinen, tulee siitä tieto tekstiviestinä. Positiivisen tuloksen tultua noudatetaan valtakunnallisia […]\n5-11-vuotiaiden koronarokotukset laajenevat koskemaan kaikkia ikäryhmän lapsia aikaisemmin tiedotettujen riskiryhmään kuuluvien lisäksi. Lapsen rokottamiseen tarvitaan huoltajan tai molempien huoltajien suostumus joko kirjallisesti tai suullisesti paikan päällä. Kirjallinen suostumus annetaan THL:n lupalomakkeella. Lomake löytyy THL:n sivuilta hakusanalla ”Huoltajan suostumus alaikäisen koronarokotukselle”. 5–11-vuotiaille annettava koronarokote on BioNTech-Pfizerin Comirnaty, josta käytetään nimenomaan tälle ikäryhmälle tarkoitettua pienemmän annoksen sisältävää […]\nKoronarokotuksia saa nyt myös jouluna, muutoksia kolmannen annoksen rokotusjärjestykseen ja rokotusväleihin\nSalon kaupunki on lisännyt koronarokotusaikoja iltoihin ja viikonloppuihin. 12 vuotta täyttäneiden on mahdollista hakea ensimmäinen ja toinen koronarokotus ilman ajanvarausta Saktan rokotuspisteestä (Karjalankatu 2-6) myös joulupäivänä (25.12.) ja tapaninpäivänä (26.12.) klo 9 – 16.30. Edelleen kolmannen koronarokotuksen saa ainoastaan ajanvarauksella eikä aikoja varata tai muuteta Saktan rokotuspisteessä. Kaupunki toivookin rokotuspisteeseen työrauhaa, ja että ajanvarauksissa noudatetaan […]\nUusia koronarokotusaikoja avattu, Salossa aloitetaan 5–11-vuotiaiden riskiryhmään kuuluvien rokottaminen 3.1.2022\nAiemmin tällä viikolla tiedotettu (13.12.) puhelinajanvarausten ruuhka on saatu purettua ja uusia koronarokotusaikoja on avattu tästä päivästä (16.12.) lukien. Uusia rokotusaikoja on varattavissa ensimmäiseen, toiseen ja kolmanteen koronarokotukseen. Kolmanteen koronarokotukseen voivat varata ajan riskiryhmään kuuluvat sekä 55-vuotta täyttäneet. Kolmannen rokotuksen uusien ryhmien avautumisista tiedotetaan erikseen. Koronarokotusta varten varataan aika ensisijaisesti sähköisesti osoitteessa salo.terveytesi.fi. Jos sähköistä […]\nTIEDOTE 13.12.2021 klo 10.30 Kaikki koronarokotusajat ovat tällä hetkellä täynnä. Kaupungin verkkosivuilla ja sosiaalisen median kanavissa tiedotetaan kun aikoja on jälleen varattavissa.\nSalossa aloitetaan kolmas rokotuskierros ikäryhmälle 55-59-vuotiaat\nTerveyden ja hyvinvoinnin laitos (THL) antoi eilen (2.12.) suosituksen, jonka mukaan kolmansia koronarokoteannoksia ryhdytään antamaan kaikille 18 vuotta täyttäneille ja sitä vanhemmille 5–6 kuukautta toisen rokoteannoksen jälkeen. THL suosittelee, että rokotusjärjestyksessä edetään vanhimmista nuorimpaan, sillä ikä on merkittävin vakavalle koronataudille altistava tekijä. Salossa kolmannen rokotteen ajanvaraus laajennetaan tästä päivästä alkaen 55 vuotta täyttäneisiin, jotka eivät […]\nAjankohtaista kolmannesta koronarokotuksesta sekä koronapassista\nSalossa ryhdytään antamaan kolmansia koronarokoteannoksia koronapotilaita hoitavalle terveydenhuollon, ympärivuorokautisen hoivan ja muuta kiireellistä hoitoa antavalle sosiaali- ja terveydenhuollon henkilöstölle, kun toisesta koronarokotteesta on kulunut vähintään kuusi kuukautta. Jos tähän ryhmään kuuluva henkilö on sairastanut koronavirustaudin ja saanut kaksi rokoteannosta, hän ei tarvitse kolmatta rokoteannosta. Salossa on jo käynnissä riskiryhmien, hoivakotien ja laitosten asukkaiden sekä kaikkien […]\nAjanvarausohje kolmannen rokoteannoksen saamiseksi\nTHL suosittaa kolmatta rokoteannosta seuraaville ryhmille: voimakkaasti immuunipuutteisille 12 vuotta täyttäneille ja sitä vanhemmille, joilla 2. koronarokoteannoksesta kulunut kaksi kuukautta niille naisille ja 30 vuotta täyttäneille miehille, jotka ovat saaneet rokotteensa lyhyellä, alle 6 viikon annosvälillä ja 2. rokoteannoksesta kulunut kuusi kuukautta kaikille 60 vuotta täyttäneille, joilla 2. koronarokoteannoksesta kulunut kuusi kuukautta naisille ja 30 […]\nSalossa kolmannen koronarokoteannoksen ajanvaraus on avattu kaikille 60 vuotta täyttäneille ja riskiryhmiin kuuluville\nKolmannen rokoteannoksen ajanvaraus kaikille 60 vuotta täyttäneille sekä lääketieteellisiin riskiryhmiin kuuluville on avattu Salossa tänään keskiviikkona (20.10.). Ajan voi varata joko sähköisesti osoitteessa salo.terveytesi.fi tai puhelimitse arkisin klo 8–14 numerosta 02 772 3605. Kolmas rokoteannos voidaan antaa, kun toisesta annoksesta on kulunut vähintään 6 kuukautta. Terveyden ja hyvinvoinnin laitos suositteli eilen, että kolmansia koronarokoteannoksia ryhdytään […]\nKolmannen koronarokoteannoksen saavien ryhmä laajenee kaikkiin 60 vuotta täyttäneisiin, laitosten ja hoivakotien asukkaisiin sekä lääketieteellisiin riskiryhmiin\nTerveyden ja hyvinvoinnin laitos suosittelee, että kolmansia koronarokoteannoksia ryhdytään antamaan kaikille 60 vuotta täyttäneille, laitoksissa ja hoivakodeissa asuville iästä riippumatta sekä lääketieteellisille riskiryhmille. Lääketieteellisillä riskiryhmillä tarkoitetaan THL:n rokotusjärjestyksen ryhmiä 1 ja 2. Kolmas rokoteannos voidaan antaa, kun toisesta annoksesta on kulunut vähintään 6 kuukautta. THL:n suositus tulee voimaan heti, ja Salon kaupunki on aloittanut suositukseen […]


Patrik Laine tuli, näki ja valloitti taas maaleillaan | NHL.com\nPatrik Laine tuli, näki ja valloitti taas maaleillaan\nWinnipeg Jetsin maalitykki löysi kadonneen itseluottamuksensa Helsingistä\nPatrik Laine saapui Winnipeg Jetsin mukana Suomeen NHL Global Series -otteluihin siipi ainakin maata viistäen, jos ei aivan maassa. Nuori maalitykki valitteli itseluottamuksen puutetta, kun maaliverkot eivät olleet heiluneet viiteen otteluun ennen Suomeen tuloa.\nLaine ruoski itseään sanoen, ettei ole ollut kovin hyvä pelaaja viime aikoina. Kaksi ottelua ja neljä maalia myöhemmin kellot soittavat erilaista kieltä. Laine on jälleen NHL:n kuumimpia pelaajia, ja ainakin Suomessa taas suosiossa mitattuna samalla tasolla kuin kahdella edellisellä kaudella.\nLaine teki jälkimmäisessä Helsingin pelissä yhden maalin ensimmäisen ottelun hattutempun jatkoksi, mutta Florida Panthers voitti 4-2.\n- Neljä pistettäkin olisimme mieluummin ottaneet. Kaksi lähtee matkaan, joten siihen pitää olla sillä tavalla tyytyväinen. Reissu oli hieno, ja hyvä mieli jää siitä. On kiva päästä puolentoista viikon reissun jälkeen kotiin pelaamaan, Laine totesi siihen, millaista on lähteä kahta sarjapistettä ja neljä maalia rikkaampana takaisin Pohjois-Amerikkaan.\nJos kiekkohullu Winnipeg on odottanut Laineen maalihanojen aukeamista tällaiseen vuohon, eivät ne näiden esitysten jälkeen ainakaan laannu. Kritiikistä vain on kadonnut pahaenteisin sävy.\nJetsin päävalmentaja Paul Maurice vakuutti, että usko Laineeseen ei ole horjunut ja että perjantain ylivoimaosuma oli viuhuvuudessaan taas koko Jets-perhettä hämmästyttänyt osuma.\n- Jätkät katsoivat penkillä, että miten kova se veto oli ja miten hän sai sen aikaan! Toivottavasti näin käy jatkossakin. Emme tee tällä hetkellä kovinkaan paljoa maaleja viidellä viittä vastaan, joten ylivoiman on oltava hyvää. Tämä oli vain ajan kysymys, sillä hänellä on niin suuri lahja kiekon kanssa. Tiedämme, että maaleja tulee. Ne tulevat sitä kautta, kun turhautumistaso kasvaa, ja sitten hän on sen jälkeen kuuma, Maurice luonnehti.\nKahdessa ottelussa onnistuminen on maaliputkena vielä lyhyt, mutta Jetsin kopissa riittää laajemmaltikin luottoa 20-vuotiaaseen suomalaishyökkääjään.\n- Näin maalintekijöillä usein käy. Viisi peliä ilman maalia oli iso juttu hänelle. Hän pystyy myös tekemään kymmenen maalia viidessä pelissä. Emme panikoi hänen kanssaan. Kun hän ei tee maaleja, niin hänen itseluottamuksensa ei ole samalla tasolla kuin silloin kun hän tekee niitä. Meidän täytyy pitää hänet luottavaisena, koska hän on ratkaisija. Aina kun hänellä on kiekko, se voi mennä sisään, sanoi joukkueen kapteeni Blake Wheeler.\nLaineen kylmäpäisyys kotiyleisön edessäkään ei yllättänyt.\n- Hän on isojen pelien pelaaja ja viihtyy parrasvaloissa. Niin supertähdet tekevät. Hän oli innoissaan tänne tulosta, ja olemme iloisia, että hän onnistui ystäviensä ja perheensä edessä, Wheeler sanoi vakuuttaen vielä, että kyllä Lainetta tähtenä Jetsissä pidetään.\n- Jos en ole ihan väärässä, niin hän on viimeisen kolmen kauden ajalta maalipörssin ykkönen tai kakkonen. Sellaiset kaverithan ovat supertähtiä, eikö niin? hän naurahti.\nLaineen kaksi peliä Helsingissä olivat tarinan muodossa nousujohteinen saaga. Ensimmäisessä pelissä Laine paransi pelaamistaan pelin sisällä erä erältä, ja kokonaisuuden kruunasivat ylivoimamaalit ja tyhjiin tehty kolmas osuma. Perjantaina peli oli ehjempää ja kesti sellaisena paremmin 60 tehokasta peliminuuttia.\n- Itseluottamus oli heti hyvällä tasolla, kun sain hyviä onnistumisia eilen. Tuntui hyvältä tänään, ja jalat kulkivat. Sain hyviä haastoja tänään. Pyrin menemään koko ajan energisesti ja tuottamaan paljon hyviä juttuja varsinkin hyökkäyspäässä, hän sanoi.\nSunnuntaina kotiin matkustavan Jetsin kausi jatkuu vasta ensi viikon perjantaina kotiottelulla oman Central-divisioonan Colorado Avalanchea vastaan. Näin joukkue saa toivuttua hyvin Suomen-reissun rasituksesta ja aikaerosta.\n- Meillä olisi lisää itseluottamusta, jos olisimme voittaneet molemmat ottelut. Pelasin mielestäni kaksi hyvää peliä, varsinkin tässä toisessa pelissä, kun tein positiivisia asioita hyökkäyksessä. Sain tehtyä ylivoimamaalin, joka oli iso meille. Se ei riittänyt, mutta nyt on helpompi mennä kotiin, sanoi Laine.\nLaine nousee sunnuntaina Jetsin koneeseen siis itseluottamus ja maalisaldo huomattavasti parempina kuin kotimaahan tullessa. Ei hän välttämättä hirmuisesti parempana pelaajana täältä lähde, sillä eihän absoluuttista kehittymistä tällaisen pelireissun aikana tapahdu, mutta pää hänellä on jälleen kunnossa.\nTaalaliigan maalivahtien on jälleen syytä varoa Winnipeg Jetsin numeroa 29.


Rakennuskustannukset nousivat 2,3 prosenttia marraskuusta 2009 marraskuuhun 2010. Kustannukset pysyivät kuitenkin lokakuuhun verrattuna ennallaan. Edellisvuoteen verrattuna työpanokset ovat kallistuneet 0,5 prosenttia, muut panokset 1,1 prosenttia ja tarvikepanokset 3,8 prosenttia. Lokakuusta marraskuuhun muut panokset kallistuivat 0,6 prosenttia. Tarvikehinnat sen sijaan laskivat 0,2 prosenttia. Työpanoksen hinta oli marraskuussa lokakuuhun nähden ennallaan.\nVuositasolla eniten nousivat betoniteräksen, sähköjohtojen ja sahapuutavaran hinnat. Betoniteräksen hinta on vuoden aikana kohonnut reilun neljänneksen. Vastaavasti mm. rahoituskustannukset ja lattiatasoitteiden hinnat ovat edellisvuotta matalammat.\nMaarakentamisen kustannukset ovat myös kohonneet. Maarakennuskustannusindeksin mukaan kustannukset nousivat 1,8 prosenttia marraskuusta 2009 marraskuuhun 2010. Etenkin betonirakenteiden ja päällysteiden hinnat ovat nousseet. Vuositasolla päällysteiden hinnat ovat kohonneet 5,7 ja betonirakenteiden 5,5 prosenttia. Hintojen nousuun vaikuttivat erityisesti polttoaineiden ja energian sekä metallituotteiden kallistuminen. Nousua hillitisivät maa- ja kiviaineksen halpeneminen sekä välillisten palkkojen aleneminen. Myös maarakennusalan konekustannukset ovat kasvaneet. Konekustannukset nousivat vuodessa 3,4 prosenttia.


Työharjoittelu avaa ikkunan kemiaan - Vastuullinen Kiilto Työharjoittelu avaa ikkunan kemiaan - Vastuullinen Kiilto\nKiilto tarjoaa koululaisille ja opiskelijoille monipuolisesti mahdollisuuksia tutustua työelämään, kemian alaan ja Kiiltoon yrityksenä. Yritys on aktiivisessa yhteistyössä eri oppilaitosten kanssa ja pyrkii lisäämään kiinnostusta kemian opiskeluun ja työskentelyyn kemian parissa. Opintoja tukevia tutkimusprojekteja ja työharjoittelujaksoja tarjotaan erityisesti kemian ja tekniikan opiskelijoille, mutta myös muille opintosuunnille.\nVarhaisimmillaan jo peruskouluikäinen saa mahdollisuuden tutustua työelämään Kiillossa TET-harjoittelun muodossa. Työharjoittelu ja yrityksen toimintatapoihin tutustuminen johtavat monen kohdalla myös varsinaiseen työpaikkaan Kiillon leivissä.\nOppilaitosyhteistyötä luonnehtii sekä fyysinen läheisyys että erityisosaaminen.\nRaportointijaksolla 2012–2014 Kiilto on tarjonnut työelämään tutustumis- tai harjoittelupaikan vuosittain 30–40 nuorelle.\n– Meille oppilaitosyhteistyö on tärkeä osa yhteiskunnallista vastuuta. Se innostaa nuoria opiskelemaan, antaa konkreettisen kuvan työelämästä, auttaa heitä ymmärtämän kemian alan merkityksen ja mahdollistaa käytännön taitojen harjoittelun. Opiskelijaharjoittelun välityksellä myös alan koulutukseen kulkee hyödyllistä tietoa käytännön sovelluksista ja osaamiseen liittyvistä tarpeista. Oppilaitosyhteistyö on meille myös keino saada osaavaa työvoimaa. Harjoittelut ovat meille rekrytointien pääkanava, kertoo Kiilto Oy:n tuotekehitystuen päällikkö Lilli Puntti.\n– Harjoittelijan tai kesätyöläisen ensimmäinen työpiste tuotannon puolella on tyypillisesti pakkaamo, josta on mahdollista myöhemmin edetä valmistukseen ja tuotekehitykseen. Koska opiskelijat hakeutuvat meille itse, he ovat yleensä varsin kiinnostuneita alasta. Harjoittelun aikana he voivat punnita, kiinnostaako kemianteollisuus ja Kiilto työnantajana. Sitä kautta saamme motivoituneita tekijöitä taloon. Tästä yhteistyöstä on meille apua myös ruuhkahuipputilanteissa, jolloin talon jo ennestään tuntevia opiskelijoita saadaan nopeasti projektiluontoiseksi lisätyövoimaksi, sanoo Kiilto Oy:n valmistuspäällikkö Keijo Salomäki.\nOPPILAITOSYHTEISTYÖN MUOTOJA KIILLOSSA:\nPeruskoulut: TET-harjoittelu, Tutustu työelämään ja tienaa -kampanja, tutustumiskäynnit, kummikoulutoiminta\nLukiot: tutustumiskäynnit, kemian alan stipendit kummikouluille, kesätyöt\nAmmattioppilaitokset: harjoittelu, näyttökokeet, kesätyöt\nAmmattikorkeakoulut: harjoittelu, kesätyöt, opinnäytetyöt\nKorkeakoulut ja yliopistot: harjoittelu, kesätyöt, opinnäytetyöt, tutkimusyhteistyö


Mutkustudio-muotoilukerhot starttaavat kevätlukukaudelle 2019 – Suomu\nMutkustudio-muotoilukerhot starttaavat kevätlukukaudelle 2019\nBy Suomu on January 10, 2019\nSuomen Muotoilukasvatusseura ry toteuttaa uudenlaisia yläkoululaisille suunnattuja harrastuskerhoja jatkona yhdistyksen Mutku-kerhoille ja muille yhdistyksen muotoilukasvatusprojekteille. Mutkustudio on Opetus- ja kulttuuriministeriön rahoittama ja osallistujille ilmainen.\nEspoon Mutkustudio järjestetään EMMA-museolla ja sen vetää Suomun muotikerhon opettajana toiminut vaatesuunnittelija Linda Jännäri.\nHelsingin Mutkustudio kokoontuu Elias-koulussa ja vetovastuussa on muotoilukasvattaja Panu Hatanpää.\nRiihimäen Mutkustudiot toteutetaan yhteistyössä Riihimäen taidemuseon, Riihimäen kaupungin ja Lähiöfestin kanssa ja sen vastuuohjaajana toimii Paula Susitaival.\nPorvoon muotoilukerho pyörii Kevätkummun koululla Oona Niemelän voimin.\nLisäksi toteutetaan vielä kaksi yhteistyökerhoa, jotka varmistuvat pian. Toinen kerhoista on hiihtolomaleiri.\nMIKÄ MUTKUSTUDIO, MIKÄ JUNIORIKERHO?\nHaaveiletko muotoilijan ammatista? Haluatko oppia muotoiluajattelua, ehkä toimia muotoilun junioriohjaajana? Puuttuuko sinulta mahdollisuus mielekkääseen, edulliseen harrastukseen? Tule mukaan Mutkustudioon!\n– Mutkustudio on tiiviskurssi muotoilun maailmaan 7-9-luokkalaisille\n– Osallistaa ja valmentaa työelämään\n– Mahdollisuus harjaantumiseen kerhojen ja pajojen apuohjaajiksi\n– Junioriohjaajadiplomi ja oma portfolio\n– Toukokuussa juniorikerholaisten vetämä avoin yleisötyöpaja (lisätietoja myöhemmin)\nStudiokerrat ovat pääsääntöisesti 1,5 h pitkiä, mutta kurssiin kuuluu myös pitkiä kolmen tunnin kerhokertoja, joiden ajankohdista sovitaan erikseen. Viikoittaisia Mutkustudiota ei järjestetä koulujen loma-aikoina. Opetukseen sisältyy myös vierailuja tai vierailijoita.\nKerhoa tukee: Opetus- ja kulttuuriministeriö\nPosted in Muotoilukerhot, Tapahtumat.\nPreviousSuomu ry ja lasten tekemät protot Milanon Triennaliin 2019\nNextOmpeluseura Lapinjärven Koko Kylän Työhuoneella\nMutku-superstudio – koko perheen taide- ja muotoilukarnevaali\nKoko perheen taide- ja muotoilukarnevaali sekä työpajatapahtuma, jossa ohjaajina toimivat Mutkustudio-kerhon juniorit.\nDreaming of Learning – A Festival of Creative Learning\nThe new education festival celebrates creative and innovative learning and gives the stage to kids and youth, for their voices and ideas. This festival pilot is organized in October 2018.\nSuomu on järjestänyt syyslukukaudella Mutku-kerhoja kymmenessä eri ala- ja yläkoulussa Uudellamaalla ja Kanta-Hämeessä. Muotoilukerhoihin on osallistunut lähes sata koululaista ja niitä vetävät muotoilun ammattilaiset.\nSuomun toiminta Pohjoismaissa: Nordic Design Learning community\nVuonna 2017 yhtenä Suomun painopistealueena oli verkostoituminen pohjoismaisten toimijoiden kesken ja muotoilukasvatuksen koulutusviennin pilotointi. Tutustuimme tanskalaisen Index-järjestön toimintaan, osallistuimme Design March Festivaaliin Islannissa ja Norjassa järjestimme workshoppeja yhteistyössä Finnon ja DKS:n kanssa. Tanska: Index o5/2017 Toukokuussa 2017 Suomu sai kutsun tutustua tanskalaisen Index-järjestön toimintaan Kööpenhaminassa. Opintomatkan tarkoituksena oli verkostoituminen ja benchmarkkaus. Sen jälkeen olemme …


Susijengi selviytyi Ukrainan hermopaineesta, avasi voittotilinsä MM-kisoissa - Suomen Koripalloliitto ry\n31.8.2014 klo 19:00\nValmentajansa Mike Fratellon näköistä, kovaa ja fyysistä koripalloa pelannut Ukraina nousi toisella puoliajalla kahdesti kanveesista – ensiksi kirimällä 57–39-tappioasemasta viiden pisteen päähän (57–52) ja vielä päätösjaksolla 75–58-takaa-ajomatkalta neljän pisteen tuntumaan (80–76).\nTunteella omiaan kannustanut yli 8,000-päinen suomalaisyleisö pääsi osoittamaan 26 sekuntia ennen loppua suosiotaan Teemu Rannikon upottaessa jälkimmäisen vapaaheittonsa sisään. Hieman myöhemmin Maksym Pustozonov epäonnistui kolmosessaan, ja yleisön meteli alkoi vavisuttaa Bilbaon Areenan kattoa Sasu Salinin kalastaessa puolustuslevypallon.\nSusifanien pyöritellessä sinivalkohuivejaan ja hyppiessä yläpystyä piirtyi tulostaululle Suomen maajoukkueiden historian kaikkien aikojen ensimmäinen voitto MM-kisoissa.\n– Olimme eilen säikkyjä. Uusi areena, tuhansia faneja, vastassa Amerikan Yhdysvallat ensimmäistä kertaa historiamme aikana. Tänään keskityimme pelaamaan ikiomaa koripalloamme kuten parhaiten osaamme, tyytyväinen Susijengi-komentaja Henrik Dettmann tunnelmoi.\n– Lisäksi osoitimme tänään, että me kuulumme tälle tasolle. Monet ovat kyseenalaistaneet villiä korttiamme näihin kisoihin, ja nyt voitimme Ukrainan; laadukkaan, hienon joukkueen. Keskittynyt puolustuksemme ja joukkuepelimme mahdollistivat tämän.\nKolmas jakso petasi voiton\nUkraina jäätyi pelin alussa susifanien ja susipuolustuksen yhteispuristuksessa, kun taas Susijengi tuli peliin sykkien. Shawn Huff naulasi kolme lähes perättäistä kaukoheittoa ja Suomi karkasi 16-7-johtoon.\nEnsimmäisen jakson lopulla Ukraina sai heittopelinsä kulkemaan, mutta koki kirjaimellisesti kovan kolauksen, kun heittokone Sergii Gladyr väänsi nilkkansa ja joutui loppupeliksi syrjään.\nPelin toinen neljännes muuttui pystypainiksi, jonka päätteeksi Petteri Koponen räjäytti yleisön säkittämällä vaikean hyppyheiton summerin soidessa. Koposen heiton synnyttämä energiapuuska kantoi pitkälle kolmannelle neljännekselle, jonka aikana Suomi antoi palaa säästelemättä: Susijengi rynni katsomoa villinneen 19-0-jaksonsa turvin 18 pisteen johtoon.\nUkraina onnistui vielä Suomen hyökkäyspelin hyydyttämisessä kolmannen jakson lopussa, mutta päätösjaksolla Suomi tuli taas lujaa. Mikko Koiviston ja Teemu Rannikon kolmoset sekä Sasu Salinin edesottamukset joukkueen ”yleismies Jantusena” petasivat joukkueelle uuden suurinumeroisen johdon, jonka umpeen kuromiseen ei Ukrainalla riittänyt aika.\nHuff: ”Annoimme kaikkemme”\nDettmannin esittämät kiitokset Suomen keskittyneestä joukkuetyöskentelystä menivät täysin oikeaan osoitteeseen, sillä kentällä nähdyistä pelaajista ei heikkoa lenkkiä löytynyt.\nShawn Huffin vahva heittoilta (23/8) sekä Petteri Koposen (14/2/9 syöttöä) ja Teemu Rannikon (6/1/4 syöttöä) horjumaton pelinrakennus valoivat Ukraina-voiton kivijalan yhdessä kovalla itseluottamuksella korien alla pelanneen Erik Murphyn (12/8) kanssa.\nKolmannen ja neljännen jaksojen irtiottovaiheissa Sasu Salin (9/5/4 syöttöä) ui ukrainalaisten ihon alle pelin kaikilla osa-alueilla. Mikko Koivisto (6/1/3 riistoa) upotti ratkaisuhetkillä pari tärkeää koria ja laittoi joukkuehyökkäykseen eloa ekstrasyötöillään.\nKorin alla Gerald Lee jr (7/3), Hanno Möttölä (4/0), Kimmo Muurinen (0/1) ja Tuukka Kotti (0/1) pitivät puolustuksessa tonttinsa puhtaana pitämällä huolen siitä, etteivät Ukrainan härät Kyryl Natyazhko (6/1) ja Vjatsheslav Kravtsov (0/8/3 syöttöä) päässeet juhlimaan.\n– Tämä oli hyvin tärkeä voitto meille. Pystyimme saamaan ajatuksemme nopeasti pois eilisestä USA-pelistä. Pelasimme keskittyneesti, annoimme kaikkemme ja ensimmäinen MM-kisavoittomme tuntuu hyvältä, Susijengin pistekuningas Huff tuumi.\nSusijengi viettää maanantaina välipäivää ja palaa tositoimiin tiistaina Dominikaanista Tasavaltaa vastaan.\n– Meillä on vielä töitä tehtävänä. Tällaisissa kisoissa niin tappion kuin voitonkin jälkeen tilanne on sama: emme voi jäädä juhlimaan, vaan meidän on jo ajateltava seuraavaa haastetta. Välipäivän aikana valmistaudumme henkisesti ja fyysisesti kohtaamaan tiistain vastustajamme.\nSuomi – Ukraina 81–76 (20–22, 35–37, 57–52), miesten maaottelu, MM-kisat, alkusarjaa, Bilbao (Espanja) 31.8.2014\nSuomi: Shawn Huff 23/8, Petteri Koponen 14/2/9 syöttöä, Erik Murphy 12/8, Sasu Salin 9/5/4 syöttöä, Gerald Lee jr 7/3, Teemu Rannikko 6/1/4 syöttöä, Mikko Koivisto 6/1/3 riistoa, Hanno Möttölä 4/0, Kimmo Muurinen 0/1, Tuukka Kotti 0/1, Antero Lehto 0/0, Matti Nuutinen.\nUkraina: Pooh Jeter 24/5/9 syöttöä, Maksym Pustozvonov 15/2.\n#HUHVI oli liekeissä Susijengin ensimmäisessä MM-voitto-ottelussa Ukrainaa vastaan.\nErik Murphy säikytteli Ukrainan kivikovaa sentterikalustoa.\nSasu Salin puolusti Ukrainan pelinrakentaja Pooh Jeterin ratkaisuhetkillä ahtaalle.\nHanno Möttölä antoi ilmakitaran raikaa, kun voitto viimein varmistui. Kuvat: Ville Vuorinen.


Teetä tekemättömät työt WorkPilotsilla! | Tampereen kauppakamarilehti\nTeetä tekemättömät työt WorkPilotsilla!\nKulttuurituottajaksi valmistunut tamperelainen Emmi Matikainen sai apua pysyvämmän työn löytymiseen tekemällä keikkatöitä WorkPilotsin kautta. Tarjoa nuorille mahdollisuus näyttää osaamisensa ja lataa helppokäyttöinen sovellus.\nWorkPilotsin koodarit kehittävät palvelua jatkuvasti. Tampereella ja neljässä muussakin kaupungissa on järjestetty antoisa kehittämistapaaminen. Tamperelaisten palaute on ollut todella arvokasta ja nuorten sekä tilaajien kokemusten perusteella aplikaatio toimii helposti ja kehittyy koko ajan. Hyvää on helppo tehdä teettämällä arjen askareita tai työpaikan töitä nuorelle, 12,90 € + alv (yht.16 €) tuntihintaan suomalaisen innovaation avulla.\nWorkPilots-sovellukseen on jo kirjautunut yli 10 000 suomalaista nuorta, joille jokainen työkokemus tarkoittaa urapolulla eteenpäin pääsemistä, työtaitojen oppimista sekä rohkeuden lisääntymistä. Yhteiskuntamme tulevaisuus vaikuttaa olevan hyvissä käsissä, ainakin nuorten yrityksille ja kotitalouksille tekemien työkeikkojen ja niistä saatujen palautteiden perusteella.\nYrityksissä, järjestöissä ja kotitalouksissa on paljon tekemättömiä töitä ja WorkPilots-sovelluksessa työhaluisia nuoria. Eija Kiviranta ja Jari Raitanen lähtivät barrikadeille nuorisotyöttömyyttä vastaan ja kehittivät laajan verkoston kanssa WorkPilots-sovelluksen toimimaan juuri työn kohtaanto-ongelman ratkaisemiseksi. Jokaisella työkokemuksella on valtava merkitys nuoren elämässä ja WorkPilots hoitaa byrokratian työn tilaajan puolesta. Lataamalla sovelluksen iPhonelle tai Androidille pääsee helposti alkuun. Palvelu toimii myös verkossa osoitteessa workpilots.fi


Lähes sata urheilijaa urheiluseuroista ympäri Suomea Los Angelesin Special Olympics —kisoihin\nLähes sata urheilijaa urheiluseuroista ympäri Suomea Los Angelesin Special Olympics -kisoihin\nVuoden 2015 suurimmat urheilukilpailut maailmassa, kehitysvammaisten Special Olympics -kesämaailmankisat järjestetään 25.7.–2.8. Yhdysvaltain Los Angelesissa. Suomesta kisoihin lähtee 92 urheilijan joukkue, Sisujengi. Suomalaisurheilijoita osallistuu 13 lajiin.\nLähes kaikki Sisujengin urheilijat edustavat kotimaassa omassa lajissaan paikallista urheiluseuraa. Voisi luulla, että urheilussa se on itsestäänselvyys, mutta Suomessa kehitysvammaisten urheilijoiden laajamittainen mukana olo urheiluseuroissa on kuitenkin vielä suhteellisen uusi ilmiö.\nTampereen Pallo-Veikoissa jalkapallon erityisryhmällä Auringonnousulla alkaa olla jo perinteitä. Se on perustettu vuonna 1999.\n– Edelleen me olemme ainoa pirkanmaalainen jalkapalloseura, jolla on erityisryhmäjoukkue. Vuodesta toiseen sitä saa edelleen ihmetellä, sanoo TPV Auringonnousun valmentaja Risto Lahtinen.\nSuomen mittakaavassa jalkapallossa tilanne on silti hyvä. Kymmenissä seuroissa ympäri Suomea on erityisryhmä, ja Palloliitto on aloittelemassa erityisjalkapallon ohjaajakoulutusta, jotta yhä useampi seura saisi toiminnan aloitettua.\nTPV Auringonnoususta lähtee Los Angelesin Special Olympics -kisoihin kolme pelaajaa: miesten joukkueen Jaakko Järvinen ja naisten joukkueen Maarit Petälä ja Julia Fonsén. Lisäksi TPV:n naisten joukkueessa pelaava Sanna Koskinen lähtee kisoihin Unified-partneriksi. Special Olympics -kisoissa pelattavassa Unified-jalkapallossa kehitysvammaiset pelaajat ja vammattomat Unified-partnerit pelaavat samassa joukkueessa.\nAuringonnousun valmentaja Lahtinen kertoo kisoihin lähdössä olevissa pelaajissa olevan jo havaittavissa hieman kisajännitystä ja runsaasti kisainnostusta. Joukkueen pelaaja Maarit Petälä vahvistaa asian:\n– Toiveikkain ja innokkain fiiliksin lähdetään. Toivon toki meille menestystä, mutta uskon, että muutenkin tulee huippureissu, kertoo Petälä, joka on pelannut kaksi vuotta Auringonnousussa ja sitä ennen Jyväskylän JJK:ssa ja Hämeenlinnan HJS:ssä.\nMuutamaa yksittäistä poikkeusta lukuun ottamatta kaikkien Suomen joukkueen urheilijoiden taustalta löytyy urheiluseura. Esimerkiksi yleisurheilija Valtteri Kalliomäki valittiin omassa seurassaan Orimattilan Jymyssä vuoden 2014 Vuoden miesyleisurheilijaksi. Kalliomäkeä valmentaa Jarkko Kumpulainen, joka on toiminut mm. kolmiloikkaaja Kristiina Mäkelän valmentajana.\nSuomen joukkueen urheilija- ja valmentajaesittelyt lajeittain ja lisätiedot kisoista: www.vammaisurheilu.fi/special-olympics/los-angeles-2015\nSeuraa Suomen joukkueen edesottamuksia Facebooksissa: www.facebook.com/SpecialOlympicsFinland\nKisojen kotisivut: www.la2015.org\nSuomen joukkue alueittain (nimen perässä laji ja urheiluseura)\nAnniina Saastamoinen, uinti, ORCA\nHeikki Törrönen (partneri), Unified-jalkapallo, HJK Unified\nTomi Lounio (partneri), Unified-jalkapallo, HJK Unified\nAlina Sipari, Unified-jalkapallo, FC Kontu\nWilma Torni, Unified-jalkapallo, FC Kontu\nIlona Ahti (partneri), Unified-jalkapallo\nTitta Pihlajamaa (partneri), Unified-jalkapallo\nTeemu Koskinen (partneri), Unified-koripallo, HNMKY\nLotta Aaltonen (partneri), Unified-koripallo, PuHu Juniorit\nLauri Aaltonen (partneri), Unified-koripallo, HNMKY\nHenri Kajan, judo, Tikkurilan Judokat\nMilla Venäläinen, uinti, Cetus\nSaga Hänninen, rytminen voimistelu, SC Vantaa\nAnna-Maija Pyy, ratsastus, Kartanon Ratsastajat\nJenny Kärkkäinen, ratsastus, Pikkupihlajan Ratsastajat\nKlaus Müller, ratsastus, Kartanon Ratsastajat\nSamu Reinikka, Unified-koripallo, PuHu Juniorit\nAleksi Mäkinen (partneri), Unified-koripallo, PuHu Juniorit\nRiku Virtanen, Unified-koripallo, PuHu Juniorit\nHeikki Pääkkönen, Unified-koripallo, HNMKY\nAleksi Hienonen, Unified-koripallo, PuHu Juniorit\nHannu Tallqvist, Unified-jalkapallo, NuPS\nToomas Lahtinen, ratsastus, Kartanon Ratsastajat\nSamu Alander, golf, Hyvinkään Golf\nKim Salin, Unified-jalkapallo, NuPS\nSanna Forsström, Unified-jalkapallo, NuPS\nTeemu Salmenaho, Unified-koripallo, PuHu Juniorit\nMikko Kivikko, melonta, Vanajaveden Vesikot\nMinna Palonen, melonta, Vanajaveden Vesikot\nMikko Saarinen, Unified-jalkapallo, HJS\nAntti Ollikka, judo, Lahden Judoseura\nJere Virinsalo (partneri), Unified-jalkapallo, FC Kuusysi Unified\nJanne Ristkari (partneri), Unified-jalkapallo, Tähkä\nTom Hellqvist (partneri), Unified-jalkapallo, FC Lahti Akatemia\nMaria Ruponen (partneri), Unified-jalkapallo, FC Kuusysi\nIida Äijö (partneri), Unified-jalkapallo, FC Kuusysi\nHeikki Töyrylä, Unified-lentopallo, Lahden Kimmo\nMarkku Purho, Unified-lentopallo, Lahden Kimmo\nNiko Nätynki, Unified-koripallo, SBG\nAnna Laitinen, melonta, Lahden Vesisamoilijat\nMatti Hämäläinen, melonta, Lahden Vesisamoilijat\nVilma Ilomäki (partneri), Unified-jalkapallo, FC Kuusysi\nValtteri Kalliomäki, yleisurheilu, Orimattilan Jymy\nLasse Purmonen, uinti, Kangasalan Kuohu\nJaakko Järvinen, Unified-jalkapallo, TPV Auringonnousu\nMaarit Petälä, Unified-jalkapallo, TPV Auringonnousu\nMatti Hietanen (partneri), Unified-lentopallo, Kokkolan Tiikerit\nJouni Mahlamäki (partneri), Unified-lentopallo, Kolhon Vihuri\nPetri Korri, Unified-lentopallo\nSanna Koskinen (partneri), Unified-jalkapallo, TPV\nJulia Fonsén, Unified-jalkapallo, TPV Auringonnousu\nJari Mäkinen, Unified -beach volley, Vammalan Kisa\nTatu Kantonen, uinti, Raision Urheilijat\nVille Rantala (partneri), Unified-lentopallo, Euran Raiku\nFerri Pakula (partneri), Unified-lentopallo, Säkylän Urheilijat\nAntti Aarnio (partneri), Unified-purjehdus, Partiopurjehtijat\nMari Aarnio (partneri), Unified-purjehdus\nVille Sahlström (partneri), Unified-purjehdus, Partiopurjehtijat\nBettiina Vuori, rytminen voimistelu, Naantalin Voimistelijat\nLotta Huttunen, rytminen voimistelu, Naantalin Voimistelijat\nJoni Roivanen, Unified-purjehdus, Turun Pursiseura\nHeikki Kullberg, Unified-purjehdus, Turun Pursiseura\nJesse Söderlund (partneri), Unified-lentopallo, Euran Raiku\nJuha-Matti Linnasaari, Unified-purjehdus, Turun Pursiseura\nMatti Heino, Unified-purjehdus, Partiopurjehtijat\nJere Suominen, golf, KGM\nAri Lehmuskoski, Unified-lentopallo, Salon Viesti\nMika Reponen, Unified -beach volley, Salon Viesti\nSaku Suikkanen, Unified-lentopallo, Kosken Kaiku\nJukka Lehti (partneri), Unified -beach volley, Kosken Kaiku\nHeidi Horelli (partneri), Unified -beach volley, Koiviston Isku\nPäivi Pohjalainen (partneri), Unified -beach volley, LP Vampula-Huittinen\nMarko Saarinen, Unified -beach volley, Euran Raiku\nJari Karp, Unified -beach volley, Euran Raiku\nAleksi Hyvärinen, yleisurheilu, Kuusankosken Kisa\nJanne Pirhonen, judo, Judoseura Kamiza\nMika Niemeläinen, keilailu, Kasikasi\nPirjo Komppa, judo, Mikkelin Judo\nPiia Komppa, judo, Mikkelin Judo\nVille Lipsanen, golf, Kerigolf\nMerja Eskelinen, judo, Judoseura Sakura\nMikko Niskanen, judo, Judoseura Sakura\nAntti Remes, Unified -beach volley, Pieksämäen NMKY\nJuho Lappalainen, Unified-jalkapallo, JJK\nOskari Lappalainen (partneri), Unified-jalkapallo, Palokan Riento\nNoora Koponen, yleisurheilu, Seinäjoen Seudun Urheilijat\nJarmo Patana, melonta, Keski-Pohjanmaan Retkimelojat\nHenna-Mari Korpijärvi, Unified-jalkapallo, GBK Tigers\nTuomo Kukkohovi, keilailu, OLS\nKai Koljonen, yleisurheilu, Oulun Pyrintö\nSaammal Morottaja (partneri), Unified-purjehdus


Asiantuntija iloitsi miesten onnistumisista – loukkaantumisista kärsineen Oskari Mörön kauden kotimainen kärkitulos GP-kisan valopilkkuja: "Lupaa loppusyksyä varten hyvää" | Yle Urheilu | yle.fi\n19.8.2019 klo 08.38päivitetty 19.8.2019 klo 09.19\nOskari Mörö voitti 400 metrin aidat kauden kotimaisella kärkituloksella. Lehtikuva/ Mikko Stig\nSuomalainen yleisurheilukesä on ollut naisten juhlaa, mutta yleisurheilun GP-kesän päätöskisassa parrasvaloihin nousivat ennen kaikkea miehet. Pituushyppääjä Roni Ollikainen venyi komeaan tulokseen 804 ja loukkaantumisista kärsinyt Oskari Mörö juoksi aidatun ratakierroksen kauden kotimaiseen kärkiaikaan 49,74.\n– Olihan se hienoa, että Ollikainen hyppäsi kahdeksanmetrisen ja osoitti huikeaa nousukuntoa. Aika 49,74 on jo tuttua oskarimaista vauhtia ja lupaa loppusyksyä varten hyvää, Yle Urheilun asiantuntija Tuomas Raja summasi.\nRajan mukaan ilmassa oli aineksia jo 49 sekunnin pintaan.\n– Siellä näkyy jo tuttu rytmi ja juoksun helppous. Sitten vielä lopun hieno puristus. Aineksia alkaa olla jo lupaavasti koossa.\nMörön ennätys on 49,04 Rion olympialaisista 2016. Dohan MM-raja on 49,30, mutta ranking-raja on tällä hetkellä 49,53.\nNaisten puolella loisti ennen kaikkea 800 metrillä Sara Kuivisto, joka sijoittui kovasta loppukiristä huolimatta toiseksi. Aika 2.03,02 jäi sekunnin Kuiviston viime viikonloppuna Puolassa tehdystä ennätyksestä. Tuolikeihäänheittäjä Marjaana Heikkinen kiskaisi puolestaan luokan 34 maailman kauden kärkituloksen 18,88. Pika-aidoissa Nooralotta Neziri nappasi voiton ajalla 13,01 ja Reetta Hurske oli toinen ajalla 13,06.\nRuotsi-ottelusta luvassa tasainen vääntö\nSeuraavaksi yleisurheilussa kisataan ensi viikonloppuna Tukholmassa Ruotsi-ottelussa, mistä Raja povaa ennalta tasaista kilpailua.\n– Ruotsi taitaa olla etukäteen niskan päällä, mutta niin se oli vuosi sittenkin. Sitten tuli muuan Topi Raitanen ja hoiti homman kotiin. Luotetaan häneen ja toisaalta muistellaan viime viikonlopun Superliigaa, Raja ennakoi.\nRaitanen oli Puolan Superliigan kilpailussa toinen 3 000 metrin esteissä ajalla 8.27,68 häviten vain niukasti maailman tilaston neloselle.\nViime vuonna Suomi voitti miehissä tiukasti 206–202. Naisissa Ruotsi oli puolestaan vahvempi pistein 216–194.\nPaperimaaottelussa Ruotsi on vahvempi sekä miehissä että naisissa. Ennen viime viikolla tehtyjä kauden kärkituloksia Ruotsi johti paperilla miehissä 227–183 ja naisissa 209–201.\nYle näyttää yleisurheilun perinteisen Ruotsi-ottelun 24.–25.8. TV2:ssa ja Areenassa.


Nyrkkeily-thread | sivu 258 | MuroBBS\nSivu 258 / 274 < Edellinen 1 ← 256 257 258 259 260 → 274 Seuraava >\nSurkeeta kun ei lattialla käynyt.\nJuhliko Robbe taas niinkuin olis voittanut maailmanmestaruuden?\nOma 5 senttiä matsin katsomisen jälkeen.\n+Mun mielestä Robbe oli saanut taas vähän jalkoihin liikettä\n+Lyöntien terävyys tuntui parantuneen viimeisimmästä matsista\n+Kuntokin näytti kestävän hyvin\n-Suojausta ei ole, monen monta kertaa jopa orlovin heijarit menivät todella läheltä. Ei superissa voi antaa kaverille vapaa osumia leukaan.\n-Köysiä vasten tilanteissa Robbe on täysin aseeton.\n-Missä se tappajan vaisto on? Oliko 3 erässä kun orlovilta lähti ilmat pihalle robbe sai jälkitilanteesta noin 2 lyöntiä suojaukseen aikaan vaikka orlov oli köysissä 30sekuntia.\n-Selostaja... Mistä tää oli revitty? Kaveri ei tuntunut tietävän edes mikä erä kyseessä.\nPaha tuosta ottelusta on sanoa oikein mitään välillä näytti siltä ettei Robbe ihan tosissaan ollut kehässä. Liekkö sitten vastustajan heikkoutta?\nMelkoista seisoskelua koko ottelu. Heleniukselle tulee noutaja kunhan oikea nyrkkeilijä tulee vastaan jos koskaan tulee. Heleniuksen hanskat roikkuu vyötärön korkeudella. Näillä otteluilla mennään vain alaspäin.\n. Näillä otteluilla mennään vain alaspäin.\nVähän kaksipiippuinen juttu. Kannattaisiko Heleniuksen sitten ottaa tyrmäystappioita mailman huippuja vastaan? Minun mielestäni ei. Kannattaisiko Heleniuksen yrittää päästä johonkin oikeaan nyrkkeilytalliin treenaamaan, mun mielestä ISO kyllä. Ei Robert ole vielä mikään ikäloppu ja onhan hänessä ainesta sinne top 3. Vuosi-kaksi kunnon treenausta ja muutamat ranking 100 kieppeillä olevat matsit niin Robert voisi olla kovempi kuin koskaan.\nJos nyt mennään jtn joshuaa vastaan niin uskoisin että se lopettaisi välittömästi Roben uran.\nJos jäädään affenanmaalle niin kyllä täytyy aikamoisia ihmeitä sattua että taso tuosta kummoisesti nousee. Jotenkin vähän haiskahtaisi siltä että Roben motivaatiokin alkaa olemaan mennyttä, nyt keräillään niitä viimeisiä rahoja pois ja se on siinä.\nWardilta aika kova suoritus.\nNo jaa, useita lyöntejä munille johon tuomari ei reagoinut mitenkään.\n4-3 erät Wardille kasiin lähtiessä, joten ihan tasainen ottelu.\nWard tyypilliseen tapaan tekee asiat likaisesti mutta tehokasta se on, ei siitä mihinkään pääse.\nPaljon sitomista vieden ainekset siistille ottelulle.\nNo luulisi että Wardin tyyli oli jo tiedossa. Näytti tuomari huomioivan alle vyön lyönnit ja niistä tuli breikit Kovaleville, olisiko vielä piste pitänyt ottaa pois?\nKyllä olisi pitänyt ottaa piste pois.\nNo tuo kyllä, likainen mutta kova suoritus.\nVähän kaksipiippuinen juttu. Kannattaisiko Heleniuksen sitten ottaa tyrmäystappioita mailman huippuja vastaan?\nJotta puheet ja teot kohtaisivat pitäisi ehdottomasti otella huippuja vastaan. Puheiden mukaanhan mitään tyrmäystappioita ei tulisi. Jos vastustajat ovat listalla 200 huonommalla puolella niistä otteluista ei Heleniukselle ole mitään hyötyä.\nNäinhän se menee.. Tosin en usko että edes siellä omassa tallissa pidetään realistisena esim Joshuan haastamista. Tuollainen ottelu olisi käytännössä itsemurha tähän väliin.\nKattosin että Heleniuksen pitäisi lopettaa tuo täällä sekoilu ja tunkea vieraskehään, sais uuden nosteen aikaan ja jotain tuloksia.\nTänne on vaikea kuskata vastustajia halvalla, etenkään jos jotain tasoa halutaan. Eli Sauerkrautz suhteet käyttöön ja Saksaan ottelemaan.\nJos sama meno jatkuu niin sitten on sama laittaa pillit pussiin, nyt on sen verran jo ikää ja se noste mikä joskus oli on ollutta ja mennyttä.\nPotentiaali joka jäi hyödyntämättä huonolla tallin valinnalla alunalkaen on vaikea enään hyödyntää, vuosien väärin tekemisen jälkeen.\nEi nyt voi sanoa että homma olisi turhaa. Mitä toi Robbe repii 50-100 tonnia per matsi. Niinpitkään kun sen saa pieksemällä bussikuskeja niin hyvin menee.\nHenkilökohtaisesti sanoisin että Roben ura on mennyt ihan päin persettä huonon valmennuksen ja manageroinnin takia.\nMitä toi Robbe repii 50-100 tonnia per matsi. .\nOnko tälle mitään lähdettä? Kuulostaa helvetisti liian isolta.\nOlikos duhapaus vastaan 100 000 palkkio.\nJa tässähän oli kanssa 100 000€\nMikäs siinä on tyrmäillessä ton sortin vastustajia. Kerran vuoteen käy vähän hippailemassa ja 100 tonttua napsahtaa tilille.\nMuistan jostain lukeneeni että Chisora 2 ottelusta olisi tullut ylivoimaisesti isoin palkkio, oliko jo peräti 2 alkava lukema.\nKiitos. Ei ihme että suomalainen ammattinyrkkeily on kitukasvuista paskaa tällä hetkellä, kun paukut menee tollaseen myötähäpeää tuottavaan has-beeniin.\nMulle Suomalaisten pessimistiset valitukset tuottaa paljon enemmän myötähäpeää.\nTim Hague ei sitten herännyt koomasta ja menehtyi. Peralta koomassa.\nikamoinen ryöstö pacman vs. horn..\nTjoo, aika hassu kotiinveto eiköhän tuosta uusinta tule kun sellainen pykälä sopimuksessa on. Tosin kannatas Mannyn ripustaa hanskat naulaan, ei o enään mitään todisteltavaa ja ikä vie voiton lopulta kaikista.\nLyönnit meni seuraavasti\nPac 182/573(32%) Horn 92/625(15%)\nPac 59/193 Horn 19/197\nPac 123/380 Horn 73/428\nEn nähnyt matsia mutta mitä foorumeilta luin niin kyseessä oli vissiin aika karmea ryöstö.\nHarmi Pacin puolesta, kaksi kertaa jo saanut lyhyen tikun matseissa jotka yleisen mielipiteen mukaan voittanut.\nSherdogissa ei ainakaan mistään ryöstöstä suuremmin puhuttu, lähinnä sen yhden tuomarin 117-111 pisteet naurattivat. Tiukka matsi eikä mikään ryöstö


12-vuotias karkasi kotoa – asui kuusi päivää Ikeassa! – Stara\n12-vuotias karkasi kotoa – asui kuusi päivää Ikeassa!\nViihdeuutiset 14.11.2014, 9:30 · Annika Kela\nNuori 12-vuotias poika oli päättänyt karata kotoaan Kiinassa. Poika oli riidellyt vanhempiensa kanssa, sillä vanhemmat olivat saaneet koulusta puhelun, jonka mukaan poika ei ollut tehnyt kotitehtäviä ja laiminlöi koulunkäynnin. Riitelyn päätteeksi poika lähti kotoaan omille teilleen.\nPoika asui Ikean huonekaluliikkeessä kuuden päivän ajan. Nuorukainen on kertonut, että päivisin hän kävi ostoskeskuksessa napostelemassa ilmaisnäytteinä jaettuja ruokia ja iltaisin hän palasi Ikeaan. Poika oli jotenkin onnistunut soluttautumaan asiakkaiden joukkoon, eikä henkilökunta kiinnittänyt häneen huomiota.\nPahan päiväisesti pelästyneet vanhemmat olivat ilmoittaneet poliisille pojan katoamisesta ja poikaa etsittiin kuuden päivän ajan. Perheenäiti tunnusti pojan karanneen aiemminkin, mutta tämä oli ensimmäinen kerta, kun poika oli useita päiviä kadoksissa.\nPoliisi pääsi pojan jäljille tarkistettuaan ostoskeskuksen ja Ikean valvontakamerat. Äiti oli maininnut poliisille, että poika viihtyy Ikeassa ja ostoskeskusten suurissa marketeissa ja poliisi päätti tarkistaa näkyykö poikaa valvontakamerassa. Lopulta poliisit löysivät pojan ja toimittivat hänet tarkistettavaksi sairaalan. Nuorukainen oli nälkänsä takia heikossa kunnossa, mutta toipui nopeasti karkureissustaan.


Zooming Uusimaa haastaa 16-24 -vuotiaat elokuvakisaan - Red Carpet\nLeffahaasteen hakuaika on päättynyt. Kiitos kaikille hakijoille!\nOletko 16-24 -vuotias uusmaalainen nuori, joka on kiinnostunut somettamaan ympäristöstä tai pohtimaan tulevaisuuden suuria kysymyksiä? Tykkäätkö esittävistä taiteista tai kirjoitatko mielelläsi?\nOsallistu elokuvahaasteeseen yksin tai kaverisi kanssa lähettämällä sinun tai teidän yhteinen kuvailtu tai kuvattu näkemys uusmaalaisesta maailmasta vuonna 2050. Osallistu lähettämällä enintään 3000 sanan teksti tai videoblogi, video tai muu enintään 4 minuuttisen digituotos.\nLähetä ytimekkäästi nimetty tuotoksesi viimeistään 09.04.2021 kello 12.00 mennessä osoitteeseen tarja.haili@uudenmaanliitto.fi. Nimeä viestin otsikko: ”Zooming Uusimaa ja teoksesi nimi”.\nTuomaristo seuloo parhaat tuotokset jatkoon, jotka julkistetaan Uusimaa-viikolla toukokuussa. Tuomaristossa on edustettuina Helsinki Business College, Creve Humanistinen ammattikorkeakoulu, Metropolia AMK, Red Carpet Film Festival, Uudenmaan kylät ry ja Uudenmaan liitto.\nJatkoon pääsee neljä mielenkiintoisinta teosryhmää, enintään kahdeksan henkilöä. Osallistujille ilmoitetaan jatkoon pääsystä viikolla 18. Julkistamistilaisuus pidetään 12.5.2021 Uusimaa-viikon Kulttuuri ja yhteisöllisyys -teemapäivänä.\nVoittajat pääsevät elokuvaleirille työstämään teoksia elokuvaksi\nJatkoon päässeiden teosten tekijät pääsevät osallistumaan viikon mittaiselle elokuvaleirille heinäkuussa 2021. Leirillä tuotoksia jatkotyöstetään elokuva-alan ammattilaisten ohjauksessa lyhytelokuviksi. Elokuvaleirin aikana opitaan lisää kameran takaisesta työstä; ohjaamisesta, käsikirjoittamisesta, kuvaamisesta ja leikkaamisesta sekä muista elokuvan teon tärkeistä osista. Jokaiselle osallistujalle annetaan oma rooli elokuvatuotannossa. Leirin ohjaajina toimivat Red Carpetin taiteellisen johtajan Antti Luusuaniemen valitsemia ammattilaisia. Aiempina vuosina ohjaajina on toiminut elokuva-alan ammattilaisia esimerkiksi näyttelijä Elsa Saisio, ohjaaja-käsikirjoittaja Jori Grönroos, ohjaaja-tuottaja Mete Sasioglu. Leiri on osallistujille maksuton ja täysin ylläpidetty.\nElokuvaleirillä syntyneet lyhytelokuvat julkaistaan ja esitetään Red Carpet -elokuvafestivaalin ohjelmistossa Hyvinkäällä 27.-29.8.2021. Elokuvaleiriläiset pääsevät osallistumaan Red Carpetiin. Lyhytelokuvat jaetaan myös Red Carpetin YouTube -kanavalla.\nJatkoon päässeet teokset saavat valintavaiheessa arvioinnin sekä osallistumistodistuksen elokuvaleiristä.\nZooming Uusimaa -elokuvahaaste on kaikille 16-24 -vuotiaille avoin elokuvallinen haaste, johon voi kuvata joko kirjallisesti tai videon keinoin oman näkemyksen siitä, millainen on tulevaisuuden Uusimaa 2050. Kilpailuun voi osallistua yksin tai kahden hengen ryhmässä. Tuomariston valitsemien teosten tekijät pääsevät osallistumaan viikon mittaiselle maksuttomalle elokuvaleirille työstämään teoksista lyhytelokuvia. Elokuvat näytetään ensi-illassa Red Carpet – elokuvafestivaaleilla. Esite täällä.\nLisätietoja haasteesta ohjaajille ja opettajille täältä.


Rentouttava pääsiäisloma Keski-Suomessa\nTeatteripaketti Taulun Kartanon Riihiteatteriin\nTeatteripaketti Venekosken kesäteatteriin\nHangan lavan ohjelma 2019\nRevontuli Golfin kausipelioikeus vain 359 €, juniorit 50 €\nRevontuli Golfin jäsenyys vain 55 €\nKYMPPIKESKIVIIKKONA KEILATAAN JA HERKUTELLAAN\nSuomalaisen Tangon SM-kilpailu 4.5.2019\nPääsiäisloma All Sky Aurora Iglussa\nPääsiäisen mökkitarjous - 3 yötä kahden hinnalla\nÄitienpäivälounas ja -konsertti\nNauti pääsiäisestä tähtitaivaan alla rentoutuen, hyvästä ruuasta ja savusaunan lempeistä löylyistä nautiskellen. Kahden hengen hemmotteluloma on saatavilla 1-4 yöksi 18.-22.4. välisenä aikana.\nRevontulen All Sky Aurora -iglussa vietät ylellisen hemmotteluloman yhdessä ystäväsi tai rakkaimpasi kanssa. Iglusta pääset ihailemaan järvimaisemia ja yöllistä tähtitaivasta suoraan omasta sängystäsi. Avoimia savusaunailtoja vietetään Revontulessa kiirastorstaina 18.4. ja pääsiäislauantaina 20.4., jolloin lämpimänä ovat järven rannassa sijaitsevan saunapolun savusauna, telttasauna sekä kuuma poreallas. Ravintola Loimun pääsiäisteemainen kolmen ruokalajin menu kutsuu herkuttelemaan kiireettömästi pitkän kaavan mukaan.\nPääsiäispakettiin sisältyy perjantaina ja lauantaina pääsyliput Revontulen viihdeiltoihin. Pitkäperjantain ysäribileistä vastaa DJ Matti Airaksinen, ja lauantaina voi pistää tanssijalalla koreaksi Suvi Karjulan & In the Moodsin tahtiin.\nPääsiäisen hemmotteluloma sisältää:\nMajoitus All Sky Aurora Iglussa 2 henkilölle\nKolmen ruokalajin pääsiäismenu ravintola Loimussa kahdelle\nPääsyliput avoimeen savusaunailtaan kahdelle tostaina 18.4. ja lauantaina 20.4.\nPääsyliput pääsiäisen viihdeiltoihin kahdelle perjantaina 19.4. ja lauantaina 20.4.\nHinta / 2 hlöä: 369 € / yö\nLisäyöt 199 €\nKatso Revontulen pääsiäisohjelma kokonaisuudessaan tästä.


Kaikki äitini reseptit: 2020\nLähettänyt Nanna klo 13.26 Ei kommentteja:\nLähettänyt Nanna klo 23.14 Ei kommentteja:\nTänään taas ollaan joulun herkkujen ytimessä. Näiden pistaasipiparien valmistukseen et tarvitse kaulinta tai uunia. Paistinpannun sokerin sulattamiseen ja pussin suklaan sulatukseen (katso niksi). Supernättejä ovat ja kaikki joulun maut kohdillaan, piparkakku, suklaa ja vähän suolainen pistaasipähkinä ja sulatettu nekkusokeri.\nKuvien piparit kohtasin tänään ekaa kertaa, ne ovat naapurini ja ystäväni Kiurun valmistamat. Kiuru oli kattanut ne glögin kaveriksi ja ihastuin välittömästi. Lainasin piparit kotiin valokuvattavaksi, kyselin ohjeen ja sain luvan tehdä näistä joulukalenterin 20. luukun.\nTässä joulun alla kaipaa juuri tällaisia reseptejä. Saa tekemisen meiningin pienellä vaivalla. Tässä on nimittäin pohjalla valmiit piparit, luulisin, että nämä on Anna's pepparkakor, ohuita, rapeita ja mausteisia.\nvalmiita pipareita, omia tai kaupan\npaahdettuja,suolattuja pistaasipähkinöitä (kevyesti rouhittuna)\nLevitä piparit tarjottimelle tai uuninpellille (kannattaa käyttää alla leivinpaperia, niin et sotke sokerilla.\nSulata suklaa. Voit tehdä sen mikrossa tai vesihauteessa, mutta tässä helppo vinkki, jolla onnistuu aina: Laita suklaa paloina puhtaaseen muovipussiin tai muoviseen pursotinpussiin. Nosta pussi pieneen kulhoon ja kaada kuumaa vettä (vedenkeitin kätsy) päälle. Pussiin ei saa mennä vettä tietenkään sisälle. Odottele muutama minuutti kunnes suklaa sulaa, leikkaa kulma/kärki auki ja pursota.\nPursota keskelle piparia suklaata ja ripottele sen pinnalle pistaasit. Viimeistele kiinnitys sulattamalla sokeria pannulla ja valuttamalla sitä lusikalla piparien pinnalle ohuena nauhana.\nKiitos ihana Kiuru, tämä oli aivan mahtava piparituunaus! Pelastit samalla 20. luukun.\nKuva Sokerivaltakunta, Sanja Alisic\nSokerivaltakunnan Sanja on taitava leipuri, minkä tämä jumalaisen näköinen kakkukin todistaa. Suklaakastanja talviunelma sopii hienosti tuleviin juhlapyhiin.\nKuva Terhin keittiössä, Terhi Tuomela\nMeitä on kahdenlaisia ihmisiä: ne jotka vannoo itsetehdyn joulutorttutaikinan nimeen ja niitä jotka tyytyväisinä käyttävät kaupan valmistaikinaa. Itse kuulun tuohon jälkimäiseen, koska jossakin täytyy helpottaa itseään. Terhin keittiössä blogi ei tällä hetkellä päivity, vaikka instassa seikkaillaankin tiiviisti. Terhi on joulutorttutaikina ihminen, siispä linkataan Terhin resepti teille.\nJa oman blogini terveiset tänään ovat riisipuuro ja luumukiisseli.\nLähettänyt Nanna klo 23.59 3 kommenttia:\nTunnisteet: foodlover, joulu, joulukalenteri, nopeat ja helpot, salaatit\nItaliansalaatti on melkoinen klassikko. Se on ilmeisesti Suomen eniten ostettu einessalaatti ja tuttu näky ihan arjen pöydässä. Sillä on monen mielestä erityinen paikka myös joulupöydässä. Itse en kuulu oikein kumpaankaan käyttäjäkuntaan, mutta nyt kun tein sen itse, niin täytyy sanoa, että tulipa maukasta ja oli myös helppotekoista. Siinä on vähän sellaista kivaa retroa henkeä kaiken kaikkiaan.\nItaliansalaatin alkuperällä on aika mielenkiintoinen ja vähän sekava tarina taustalla, ainakin mitä nimeen tulee, josta lapsuudenystäväni Teresa minulle joskus vinkkasi. Ollaan ilmeisesti ainoa maa, jossa tätä salaattia kutsutaan italiansalaatiksi, johtuneeko meidän käyttämästä pastasta vai mistä. Salaatti on alkuperältään venäläinen ja se tunnetaan yleisesti maailmalla nimellä Salade Russe, venäläinen salaatti. Paitsi Venäjällä, jossa se tunnetaan nimellä Olivje, ranskalais- belgialaistaustaisen keittiömestarin, Lucien Olivierin mukaan, joka valmisti sitä Ermitage - ravintolassaanMoskovassa 1860. Ensimmäisessä salaatissa oli lihana peltopyytä ja naudankieltä (ravunpyrstöjä yms). Salaatista tuli jättihitti ja Olivierin piti reseptin omanan tietonaan kuolemaansa asti. Yksi hänen kokeistaan, Ivan Ivanov urkki resptin ja varsinkin salaisen kastikkeen viekkaudella tietoonsa, tai ainakin sinne päin ja lähti cheffiksi toiseen ravintolaan, jossa hän alkoi tehdä samaa salaattia stolichny (pääkaupunki) nimellä.\nSalaattia valmistetaan nykyisin monin eri versioin ja venäjän ja Itä-Euroopan lisäksi se on levinnyt aina Etelä- Amerikkaan asti, Iraniin, Israeliin, Mongoliaan...\nModerni versiomme on aika kaukana alkuperäisestä Olivierin salaatista, lähempänä Ivanovilaista. Kalliit raaka-aineet on aikojen kuluessa korvattu huokeammilla. Meidän pastallinen versiomme ei ole se suosituin, useimmiten salaatissa on perunaa ja porkkanaa, suolakurkkua, munaa, sipulia, selleriä (täytyykin lisätä varsiselleriä seuraavan kerran) ja sen kruunaa ihanan kermainen majoneesikasti (se mitä einesversiossa on aina ihan liikaa).\nItaliansalaatti on suosittu zakuska-pöydässä ja erityisesti uutena vuotena. Taidankin kokeilla perunaisempaa versiota vuoden vaihtuessa. Joka tapauksessa, Italiansalaatin teko kotona kannattaa ehdottomasti. On nimittäin herkullista.\nmuutamia pyöräytyksiä mustapippurimyllystä\nLaita spagetit ja pätkiksi leikatut porkkanasuikaleet/tikut/jiuliennet kiehuvaan veteen 6 minuutiksi. Siivilöi vesi pois ja jäädytä kylmällä vedellä, anna valua siivilässä.\nLisää pastan ja porkkanan sekaan pakasteherneet, suikaloitu palvikinkku ja pieneksi kuutioidut omena ja suolakurkku.\nSekoita kaikki kastikkeen ainekset yhteen ja sekoita se sitten salaattiin.\nAnna tekeytyä viileässä hetken.\nSauvajyvänen on minulle tärkeä blogi ja sellainen, joka on usein muistuttanut tästä Italiansalaatista. Sauvajyväsessä ei murustella mausteita pöydälle ruokastailauksen nimissä vaan keskitytään olennaiseen, ruokaan ja elämään. Riistan ystävälle blogi on melkoinen aarreaitta. Ja vaikka blogista huokuu arvostus raaka-aineita ja yksinkertaista mutta juurevaa ruanlaittoa kohtaan, maistuu perheenjäsenille myös mäkkäri. Ihanan aitoa ja rehellistä elämää.\nOmien lapsuuteni joulujen yllättäjäsalaatti on retro (no hei, silloin elettiin sitä mitä tänään kutsutaan retroksi) tonnikalariisisalaatti. Äitini ei ole sitä joulupöytään koskaan kelpuuttanut, mutta mummolassa se oli kinkun (rasvan) jälkeen mun lempisyötävää joulupöydässä.\nJoulupöydässä meillä ovat nykyään Waldorffin salaatti ja rosolli.\nLähettänyt Nanna klo 19.01 6 kommenttia:\nLähettänyt Nanna klo 0.00 4 kommenttia:


Aikuistuminen näkyy unessa | tieku.fi\nAikuistuminen näkyy unessa\nOnko biologista perustetta, jolla nuorta voidaan alkaa pitää täysikasvuisena?\nAikuiseksi varttumiseen vaikuttavat monenlaiset sosiaaliset, psyykkiset ja fyysiset tekijät. Aikuisuuden käsite määritellään eri kulttuureissa eri tavalla, ja aikuistuminen voidaan liittää esimerkiksi kotoa muuttamiseen, itsenäisen elämän aloittamiseen, parisuhteen solmimiseen ja lasten hankkimiseen.\nKehityksen päättymisellä ei ole vain näkyviä seurauksia. Yksi suhteellisen luotettavaksi todettu aikuisuuden osoitin on unentarve ja unirytmi. Teini-ikäiset tarvitsevat enemmän unta kuin aikuiset, mutta silti he usein valvovat mielellään.\nSiksi nuoret ovat usein hyvin aamu-unisia. Saksalainen unitutkija Till Roenneberg Münchenin Ludwig Maximilian -yliopistosta teki 2004 Saksassa ja Sveitsissä laajan selvityksen nukkumistavoista. 25000 koehenkilön osalta tilastoitiin nukkumaanmeno- ja heräämisajat vapaapäivän edellä.\nTiedoista määritettiin yölevon keskikohta. Aineisto osoitti, että nuorten yölevon keskikohta myöheni ikävuosi ikävuodelta keskimäärin parinkymmenen vuoden ikään asti.\nTällöin tapahtui selvä muutos: koehenkilöt alkoivat mennä nukkumaan ja herätä entistä aikaisemmin. Roennebergin mukaan nukkumistapojen muutos heijastelee pikemminkin nuoren kehon kypsymistä kuin elämäntyylin muuttumista aikuisemmaksi.\nTähän viittaa sukupuolten välillä esiin tullut ero: nuorten naisten unirytmi muuttuu noin puolitoista vuotta aikaisemmin kuin nuorten miesten.\nSiten naiset saavuttavat täysikasvuisuuden keskimäärin 19,5 ja miehet 20,9 vuoden iässä. Havainto on sopusoinnussa sen yleisesti hyväksytyn käsityksen kanssa, että tytöt kypsyvät murrosiässä poikia nopeammin niin fyysisesti kuin psyykkisestikin.


Anna O. kävi täällä: huhtikuuta 2016\nKuva komedianäyttelijästä ja puutarhurista (kevät ja syksy)\nTulin hetkeksi takaisin Pariisiin, laskin lentokoneessa olemisia: syksyllä ja keväällä 2006-2007 yhdeksän kuukautta Rue du Commercella. 2008 viikko Républiquella. 2009 viikko Marais'ssa. 2011 yhden välilaskun ajan Seinen rannalla ja Quai Branlyssa. 2013 viikko Rue du Commercella. 2015 viikko Rue du Commercella. Ja nyt vuonna 2016 huhtikuu Rue de la Conventionilla. (Kärsin selvästä haluttomuudesta a. pitkittää käyntiväliä yli kahteen vuoteen ja b. siirtyä liian kauas Citroënin puiston, Square St. Lambertin ja Georges-Brassensin puiston muodostamasta kolmiosta, joka tuntuu riittävän kaikkeen mitä tarvitaan: lukemiseen, eväsretkiin ja juoksemiseen.)\nKävin eilen Luxemburgin puistossa ja huomasin, että tästä Fontaine de Médicis:n lähellä olevasta komedianäyttelijän veistoksesta on tullut turistihitti. Veistos opiskelee vuorosanoja, mutta ehkäpä se osuu myös ipadejen ja selfieiden aikakauteen:\nSamalla mieleen muistui tämä kuva syksyltä 2009, ehkä 100 metrin päästä (otettu juuri ennen kameran hajoamista). Mies pesee painepesurilla Luxemburgin puiston kaiteita. Hahmo osuu turhan keskelle valokuvaa, mutta jokin keltaisten sadevaatteiden, vesihöyryn, syksyn lehtien ja naista esittävän veistoksen yhdistelmässä toimii:\nPosted by Anna O. at 04:42 Ei kommentteja:\nIstuin kevään ensimmäisinä Pariisin päivinä Luxemburgin puistossa, La fontaine Médicis:n (n. 1630, siirretty Luxemburgin puistoon uudistettuna 1864) lähellä ja kiinnitin huomiota suihkulähteeseen sijoitettuun Auguste Ottinin veistokseen "Polyfemos yllättämässä Aciksen ja Galatean" (1866).\nVeistos on jättimäinen, peittää suihkulähteen koko fasadin ja sinänsä sitä on vaikea olla huomaamatta. Nurkkaus on rauhallinen, kohdassa tuulee vähän ja on hyvä näkyvyys sekä puiston keskiosaan että suihkulähteelle. Istuin samassa paikassa usein lukemassa myös yhdeksän vuotta sitten. Mutta Polyfemos on vähän kyllä liikaa.\nYlemmässä kuvassa (syksyltä 2006) Polyfemos kipuaa epätarkkojen marmorirakastavaisten yllä. Alla olevassa varjokuvassa kevät 2016.\nMyöhemmin samana päivänä päädyin sateensuojaan Pantheonin takana olevaan Saint-Étienne-du-Mont:in kirkkoon. Siellä jäin katselemaan puusta veistettyä Atlasta, joka kannattelee saarnastuolia. Jätti-parat.\nPosted by Anna O at 20:23 Ei kommentteja:\nLabels: arkkitehtuuri, kuvataide, Pariisi\n"Nyt näytän sinulle suihkulähteet, kaikki viisitoista."\nSanoo patsaasta ihmiseksi muuntunut Napoleon Anu Kaajan Muodonmuutosilmoituksessa (2015).\nFantastinen novelli: minäkertojan kohtaa Pariisissa Napoleonin, josta tulee tämän rakastaja. Tai oikeastaan Napoleon on Napoleonin patsas, joka on muuttunut ihmiseksi kaksisataa vuotta vanhempana. Tai - realistisimmassa luennassa - ihmispatsas, joka kerää rahaa turisteilta. Joka tapauksessa, Helena ja Napoleon rakastuvat helteisessä kaupungissa.\nWikipedia kertoo, että kun Napoleon kysyi ministeriltään mikä olisi parasta mitä hän voisi tehdä Pariisin eteen, tämän vastaus oli "Anna sille vettä." Kaajan novelli saa alkunsa tästä veden ja Napoleonin yhteydestä.\n"Hotellihuoneessani Napoleon sanoo, että juo veden lisäksi vain sellaisia juomia, joissa mainitaan kuninkaallisuus."\n"Jos meillä olisi edes suihku. Tai työpaikat. Tai henkilöpaperit."\nViimeisten Napoleonin lähteiden tarkoitus oli ennen kaikkea esteettinen: Chateau d'Eau:n ja Place des Vosgesin lähteet toimivat koristeina.\nPlace des Vosgesille päätyy myös Kaajan novellin minäkertoja ja rakastettunsa Napoleon:\n"Hyppäämme veteen ja suihkulähde tulvii reunojensa yli, pesee koko kaupungin ja muuttaa sen valtavaksi mereksi."\nOmassa Pariisin suihkulähteiden kartoituksessani kävi ilmi, että suuri osa Napoleonin lähteistä on tavalla tai toisella tuhoutunut. Ehkä uskomattomin on suunnitelma jättimäisestä elefanttilähteestä Bastillelle.\nPosted by Anna O at 20:36 Ei kommentteja:\nLabels: arkkitehtuuri, kirjallisuudesta, Pariisi\nKuva komedianäyttelijästä ja puutarhurista (kevät ...


Kawasaki KX 125 cm³ 1998 - Oulainen - Moottoripyörä - Nettimoto\nSiitäpä hyvä rossi kaupan. Ei ole pakko myynnissä. Vasta rempattu koko kone jonka jälkeen käyty kokeilemassa vain pari kertaa. Iskarit ja jarrut toimii niinku pitääkin ja renkaissakin on vielä pintaa jäljellä ja muutenkin perus ilmeeltä siisti pyörä. Vaihtojakin voi ehottaa.\nMittarilukema Ei ilmoitettu Päivitetty 06.12.2020\nNettimoto ID 2613821


Spotifyn asiakaskunta laajenee hurjaa vauhtia - AfterDawn\nAfterDawn > Uutiset > Spotifyn asiakaskunta laajenee hurjaa vauhtia\nKirjoittaja Manu Pitkänen @ 12.1.2015 17:03 Kommentteja (2)\nSpotifylla on nykyään jo 15 miljoonaa maksavaa kuuntelijaa. Viime vuoden toukokuussa suoratoistopalvelun tarjoamasta musiikista maksoi 10 miljoonaa asiakasta, joten tilausmäärät kasvoivat reilussa puolessa vuodessa noin 50 prosenttia.\nMaksavien asiakkaiden määrän kasvun lisäksi palvelun käyttäjienkin määrä kasvoi samaa tahtia viime vuonna. Spotifylla on siis yhteensä 60 miljoonaa kuuntelijaa, suurin osa heistä kuuntelee palvelun mainosrahoitteista versiota.\nMerkkipaalun saavuttamisen kunniaksi Spotify julkaisi alta löytyvän soittolistan.\nKuluvasta vuodesta on tulossa Spotifylle haasteellinen, sillä suuremmat teknologiayritykset ovat laajentumassa sen apajille. Applen on kerrottu suunnittelevan Beats Musicin integroimista iTunesiin, minkä ansiosta palvelu löytyisi valmiiksi asennettuna kaikista iPhoneista, iPadeistä ja mahdollisesti myös Maceistä. Applen palvelun saatavuusalue voi kuitenkin olla hyvin suppea aluksi.\nApplen lisäksi myös Google yrittää uudelleen läpimurtoa suoratoistomusiikkiin YouTube Music Key -palvelulla.\nTägit: iTunes Apple musiikki Spotify YouTube Google suoratoisto Beats Audio digitaalinen musiikki musiikkiteollisuus musiikkipalvelu Beats Electronics YouTube Key Music YouTube Music Key\n<The Pirate Bayn salaviesti ratkesi – YouTube-video vihjaa tulevasta >Avengers: Age of Ultron sai päräyttävän uuden trailerin - ensi-ilta toukokuussa\nJa pian vuosi mennyt siitä, kun hakutulosten sorttaus poistettiin jostain syystä. Uskomaton pulju.\nYleismaailmallinen trendi: Toimivien sovellusten jatkokehitys vaan heikentää niitä. Mitä isompi ja varakkaampi ohjelmistotalo sitä huonommaksi ne tuntuu menevän.